ช่วยสรุปบทความนี้ให้หน่อย
จำเลยที่ 2 วางแผนกับพวกหลอกว่าจ้างจำเลยที่ 1 นำรถยกไปยกรถยนต์ของผู้เสียหายไปส่งให้จำเลยที่ 2 เพื่อจำเลยที่ 2 จะยกรถยนต์ต่อไปยังจุดหมาย โดยจำเลยที่ 1 ไม่ทราบว่าตนเองเป็นเครื่องมือของคนร้าย จำเลยที่ 2 จึงเป็นตัวการในการลักรถยนต์โดยใช้จำเลยที่ 1 เป็นเครื่องมือในการกระทำความผิดของตน จำเลยที่ 1 จึงไม่ได้ร่วมกระทำผิด
                จำเลยที่ 1 ขับรถยกรถยนต์ของผู้เสียหายขยับออกไปจากที่จอดไม่ถึง 1 เมตร โดยส่วนหน้าของรถยนต์ของผู้เสียหายถูกยกขึ้นไปเกยบนคานของรถยกและมีโซ่คล้องรถยนต์ของผู้เสียหายผูกยึดติดกับรถยกของจำเลยที่ 1 พร้อมที่จะขับเคลื่อนพารถยนต์ของผู้เสียหายออกไปได้ทันที ถือว่าจำเลยที่ 1 ซึ่งจำเลยที่ 2 ใช้เป็นเครื่องมือได้เข้ายึดถือครอบครองรถยนต์ของผู้เสียหายโดยสมบูรณ์พร้อมที่จะเอาไปได้แล้ว จึงถือว่าจำเลยที่ 2 ได้เอาไปซึ่งรถยนต์ของผู้เสียหายอันเป็นความผิดฐานลักทรัพย์สำเร็จ แม้จำเลยที่ 1 จะยังไม่ทันขับรถยกลากจูงรถยนต์ของผู้เสียหายออกไปก็ตาม หาใช่เป็นเพียงพยายามลักทรัพย์ไม่
1. จำเลยที่ 2 กับพวกวางแผนหลอกจ้างจำเลยที่ 1 นำรถยกไปยกรถของผู้เสียหายไปส่งให้จำเลยที่ 2 เพื่อจำเลยที่ 2 จะยกรถต่อไปยังจุดหมาย โดยจำเลยที่ 1 ไม่ทราบแผนการนี้ จำเลยที่ 2 จึงเป็นตัวการในการลักรถโดยใช้จำเลยที่ 1 เป็นเครื่องมือ จำเลยที่ 1 จึงไม่ได้ร่วมกระทำผิด

2. จำเลยที่ 1 ขับรถยก ขยับรถของผู้เสียหายออกไปจากที่จอด โดยส่วนหน้าของรถผู้เสียหายถูกยกขึ้นไปเกยบนคานของรถยกและมีโซ่คล้องรถของผู้เสียหายผูกยึดติดกับรถยกของจำเลยที่ 1 ที่พร้อมจะเคลื่อนพารถของผู้เสียหายออกไปได้ทันที จึงถือว่าจำเลยที่ 1 ได้ยึดรถของผู้เสียหายโดยสมบูรณ์พร้อมเอาไปแล้ว 

3. จึงถือว่าจำเลยที่ 2 ได้เอารถยนต์ของผู้เสียหายไปอันเป็นความผิดฐานลักทรัพย์สำเร็จ
ประมวลกฎหมายอาญา,กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง),คำพิพากษาศาลฎีกา